Súradnice: 49°14′S 7°0′V﻿ / ﻿49,233°S 7,000°V﻿ / 49.233; 7.000

**Saarbrücken** (franc. Sarrebruck) je hlavné a najväčšie mesto nemeckej spolkovej krajiny Sársko. Je to univerzitné mesto, jediné veľké mesto a politické, hospodárske a kultúrne centrum Sárska. Počet obyvateľov je cca 179 000. Mesto bolo priemyselným a dopravným centrom oblasti ležiacom vo veľkej uhoľnej panve. Boli tu továrne vyrábajúce železo, oceľ, cukor, pivo, optické prístroje, stroje a stavebný materiál. V posledných desaťročiach priemyselný význam mesta upadal, pretože nemecké spoločnosti začali kupovať lacnejšie uhlie zo zahraničia.

Dejiny
------

### Rímska ríša

Sársko bolo včlenené do Rímskej ríše v 1. storočí pred Kr. Neskôr sa dostalo pod nadvládu Frankov. V roku 925 sa stalo súčasťou Svätej ríše rímskej, ale silný vplyv Francúzska stále pretrvával.

### Stredovek

Od roku 1381 do roku 1793 tu vládla dynastia Nassau-Saarbrücken. V 16. storočí sa táto oblasť dostala pod francúzsku nadvládu a v 80. rokoch tohto storočia bola pripojená k Francúzsku. V roku 1697 sa Francúzsko vzdalo nadvlády, ale v rokoch 1793 – 1815 opäť prevzala vládu nad regiónom.

### 19. storočie

V roku 1815 sa veľká časť Sárska stala súčasťou Pruska. V priebehu 19. storočia boli objavené uhoľné a železné bane.

### 20. storočie

Na základe Versaillskej zmluvy (1919) získalo Francúzsko sárske uhoľné bane na dobu 15 rokov. Na konci tohto obdobia bolo voľbou rozhodnuté, že sa oblasť pripojí späť k Nemecku.

Pamiatky
--------

Protestantský barokový kostol *Ludwigskirche* stojí v starej časti Saarbrückenu. Spoločne s priľahlým námestím (*Ludwigsplatz*) tvorí unikátny barokový celok. Stavbu začal Wilhelm Heinrich. Po jeho smrti bola stavba dočasne prerušená z dôvodu dlhov a chýbajúcich financií. Stavbu dokončil jeho syn Ludwig. Kostol bol slávnostne otvorený 25. augusta 1775. Počas druhej svetovej vojny (5. októbra 1944) bol kostol kompletne zničený, ale v krátkej dobe bol zrekonštruovaný a získal svoju pôvodnú podobu. Námestie priliehajúce ku kostolu navrhol Friedrich Joachym Stengel. Stavba prebiehala v rokoch 1762 – 1765. Medzi historické pamiatky mesta patrí kamenný most cez rieku Saar (1546), gotický kostol St. Arnual, hrad z 18. storočia Saarbrücker Schloss a stará časť mesta St. Johanner Markt.

Saarlandská univerzita
----------------------

Univerzita bola založená v roku 1948 v spolupráci s Francúzskom. Hlavný univerzitný kampus je umiestnený v Saarbrückene. Lekárska fakulta a univerzitná nemocnica sú v Homburgu. Univerzita je dvojjazyčná, výuka prebieha v nemčine a francúzštine.

Región
------

V okolí Saarbrückenu sa nachádzajú mestá Trevír, Luxemburg, Nancy, Metz, Karlsruhe a Mannheim. Medzi Saarbrückenom a francúzskym mestom Sarreguemines jazdí električková linka. Priame spojenie existuje i do Völklingenu.

Partnerské mestá
----------------

* Germany  Cottbus, Nemecko
* France  Nantes, Francúzsko
* Georgia  Tbilisi, Gruzínsko

Pozri aj
--------

* Zoznam miest v Nemecku

Iné projekty
------------

Commons
* Spolupracuj na Commons Commons ponúka multimediálne súbory na tému **Saarbrücken**

Externé odkazy
--------------

* Oficiálna stránka

Zdroj
-----

*Tento článok je čiastočný alebo úplný preklad článku Saarbrücken na českej Wikipédii.*

Fotogaléria
-----------

* DivadloDivadlo
* Ludwigskirche v nociLudwigskirche v noci
* Univerzitný areálUniverzitný areál

| * z
* d
* u
Mestá v Nemecku podľa počtu obyvateľov |
| --- |
| 1 000 000+ | 
* Berlín
* Hamburg
* Mníchov
* Kolín nad Rýnom

 | Vlajka Nemecka |
| 500 000+ | 
* Brémy
* Dortmund
* Drážďany
* Düsseldorf
* Essen
* Frankfurt nad Mohanom
* Hannover
* Lipsko
* Norimberg
* Stuttgart

 |
| 200 000+ | 
* Aachen
* Augsburg
* Bielefeld
* Bochum
* Bonn
* Braunschweig
* Duisburg
* Erfurt
* Freiburg im Breisgau
* Gelsenkirchen
* Halle an der Saale
* Kamenica
* Karlsruhe
* Kiel
* Krefeld
* Lübeck
* Magdeburg
* Mannheim
* Münster
* Mönchengladbach
* Oberhausen
* Rostock
* Wiesbaden
* Wuppertal

 |
| 100 000+ | 
* Bergisch Gladbach
* Bottrop
* Bremerhaven
* Cottbus
* Darmstadt
* Erlangen
* Fürth
* Gera
* Göttingen
* Hagen
* Hamm
* Heidelberg
* Heilbronn
* Herne
* Hildesheim
* Ingolstadt
* Jena
* Kassel
* Koblenz
* Leverkusen
* Ludwigshafen am Rhein
* Mainz
* Moers
* Mülheim an der Ruhr
* Neuss
* Offenbach am Main
* Oldenburg
* Osnabrück
* Paderborn
* Pforzheim
* Postupim
* Recklinghausen
* Regensburg
* Remscheid
* Reutlingen
* Saarbrücken
* Salzgitter
* Siegen
* Solingen
* Trier
* Ulm
* Wolfsburg
* Würzburg

 |